text: Чорапът, който промени света – БГкнига
  Пъстро моливче джудже с изполющено носле- част 2Крокотак. Животни от хартия
  HomeКнигиДетски книгиЧорапът, който промени света
  Начало / Детски книги / Чорапът, който промени света
  ISBN: 9786199115800
  количество за Чорапът, който промени света
  Код: 316ea715f081 Категория: Детски книги Product ID: 3511
  След големия интерес предизвикан с книжката "Боб. Малката метална кутийка с голяма мечта" тандемът Здрава Каменова – Ирина Василева ни изненадват с нова книжка. Ако в първата им книга ни показаха живота в кофата за боклук, тук, те ни отвеждат в шкафа с чорапи и гащи и с много топлина, интелигентно чувство за хумор и действен и оригинален сюжет ни разказват историята на самотното бяло чорапче, което намира друго единично, но черно чорапче и въпреки предразсъдъците, двамата успяват да убедят всички възмутени, че един такъв невероятен чифт е възможен и дори красив.
  За историята на Чорапът, който промени света!
  Една история 48 % памук, 32% приключения, 10% смях и още 100% сърдечност. Самотното бяло чорапче Сам ще тръгне на дълго пътешествие е от шкафа, за да намери своето чорапче-братче, с което да направи най-невероятния чифт. По пътя си то ще се срещне със злия черен чорапогащник, с най-милите дядо и баба вълнени чорапи, ще попадне в страшната Бяла Уста и в една шумна класна стая, после ще пътува в джоба на нетърпеливото за разходки палто, ще присъства на нощното прет-а порте на новите модели чорапи в чорапената фабрика, където ще има остър сблъсък с госпожица ножица и още и още…но нека не разплитаме историята докрай. Тръгни с най-милото и най-памучно чорапче Сам, което, сигурни сме, ще ти е по мярка, ще ти топли и ще те гъделичка…и ще те отведе в един шарен свят, където всеки чорап, може да е чифт с когото си поиска, без значение от цвета, райетата, точките и каретата. Защото за памучните сърца не е от значение цвета.